**2012/2013 Történelem vizsga**

**10. osztály**

**3. tétel:**

**A városok kialakulása,**

**a városi élet és hétköznapok**

**a középkorban**

1., Előzmények:

* A városok hanyatlása:  
    
  A Római Birodalomban fontos szerepet játszottak a városok, azonban a 6. századi longobárd invázió elhalványította közigazgatási és kultúrális jelentőségüket. A birodalomba özönlő barbárok nem látták szükségesnek az ókori városok fenntartását, így azok gyors hanyatlásnak indultak. A termelés a helyi szintre szorult vissza, a kereskedelem szinte megszűnt (csak a távolsági kereskedelem volt képes túlvészelni a korszakot), a kora középkori társadalom önellátásra rendezkedett be. Egyedüliként a püspöki és királyi központok vészelték át az általános hanyatlást, s próbálták fenntartani a római város-  
  eszményt.
* Változások és a gazdasági fellendülés:  
    
  A X-XI. század tájékán mezőgazdasági fejlődés indult meg Európában. Ez az új eszközöknek és eljárásoknak volt köszönhető. (Pl. nehézeke, háromnyomásos gazdálkodás, kertgazdálkodás újbóli alkalmazása) A fellendülés népesség-  
  növekedéshez vezetett, amely következtében megnőtt a kivándorló telepesek , a hospesek (=vendégek) száma. Az ő kivándorlásuk biztosította az újabb és magasabb szintű termelési módszerek terjesztését, az északibb és lakatlanabb területeken. A mezőgazdaságban egyre több lett a felesleg, ismét meghatározóvá vált a gazdasági életben az árutermelés és a pénzgazdálkodás. Ez ösztönzést adott az iparnak is, s a XI-XII. században valóságos “technikai forradalom” bontakozott ki. Széles körben elterjedtek pédául a vízimalmok. A víz energiáját gabona őrlésre és vízikerék erőgépként is alkalmazták. (Az utóbbit a kézművesműhelyekben: kalapácsokat, fűrészeket mozgatott, fújtatókaz üzemeltetett.) A másik nagy találmány a lábenergia felhasználása volt, melyet a lábítós szövőszék segítségével hasznosítottak.

2., A városok születése:

* Létrejöttük:  
    
  Az ily módon megerősödött vidék biztosította a városok kialakulásának alapjait. Városok legfőképpen a távolsági kereskedelem és a letűnt Római Birodalom központjaiban, főutak találkozási pontjainál és zarándokutak mentén alakultak ki. Először a távolsági kereskedők alapítottak közösségeket személyük és áruik védelmében. Ezekhez, a bizonyos önállósággal rendelkező telepekhez csatlakoztak az árutermelés következtében szaporodó kézművesek. A kereskedők vezetésével új, szervezettebb közösségeket, kommunákat hoztak létre. A kommunák a földbirtokosokkal szemben pénzzel, s ha kellett erővel is kiharcolták önállóságukat, a városi önkormányzatot.  
  Ezek voltak tehát azok a helyek, amelyek leginkább jellemezték a korai városok kialakulásának helyszíneit. A városok és a falvak(/vidék) között tehát egyfajta munkamegosztás jött létre, amely biztosította a városok létét, s minaddig képesek voltak növekedni, míg a vidék el tudta őket tartani. Kényes egyensúly alakult azonban ki, ugyanis ha a vidéken rosszabb termésű évek következtek, az a városokban pusztító éhínséget okozhatott. Ez azonban csak az 1270-es évektől vált érzékelhetőve, az 1180 és 1270 közti időszak az európai városfejlődés egyik legintenzívebb szakaszának tekinthető.
* A városfejlődés eltérő sajátosságai:  
    
  Az európai városfejlődés eltérő vonásait négy régióban követhetjük figyelemmel: a Baltikum, Flandria, a Rajna-vidék és Észak Itália térségében. Mindegyik régió eltérő történelmi hagyományokkal és földrajzi adottságokkal rendelkezik, s ennek megfelelően eltérő fejlődésük is.

3., A városi...

a., Önkormányzat:

* A városi önkormányzat kivívása olyan kiváltásgok megszerzését jelentette, amelyek függetlenítették a városlakókat a feudális rendszer kötöttségeitől. A város jogilag is elkülönült a környezetétől. A városi polgárok szabadon választhatták bíráikat, vagyis saját joghatóságot hozhattak létre. Adójukat egy összegben rótták le földesuruknak és a királynak. A nagyobb városok rövidesen csak az uralkodótól függtek. A városi polgár köztes helyet foglalt el a középkor társadalmában: nem volt nemes, de jobbágy sem.  
  A város élén a bíró vagy a polgármester állt, akit a városi tanács választott. Kezdetben a tanácsban csak aleggazdagabb réteg (patríciusok), a kereskedők képviseltethették magukat. A polgárság zömétalkotó - házzal és műhellyel rendelkező - iparosmesterek a XIII. századra kivívták, hogy beleszólhassanak a város irányításába. A városlakók többségét a városi politikából kizárt szegények (plebs) alkották. Alkalmi munkából éltek, és soraikat folyamatosan gyarapította a jobb megélhetés reményében a falvakból beköltöző jobbágyság.

b., Céhek

* A kézművesek szakmánként (takácsok, pékek, szabók stb.) érdekvédelmi szervezeteket, céheket hoztak létre. A céhek teljes jogú tagjai az önálló műhellyel rendelkező mesterek voltak. Ahhoz, hogy valaki mester lehessen hosszú utat kelle bejárnia: először évekig inasként kellett szolgálnia egy mester mellett, majd legényként kellett dolgoznia a mestere műhelyében. Ha a legény kitanulta saját mestere tudományát, hosszú vándorútra kellett térnie, ahol idegen városok mestereinek tudását kellett elsajátítania. A mestervizsgát “remekmunka” elkészítéséhez kötötték, ami nagy felkészültséget igényelt. E bonyolult rendzser megakadályozta a mesterek számának túlzott növekedését, de a szakmai színvonalat is biztosította. A céhek termékeinek legfőbb vásárlórétege az adott város, és annak vonzáskörzete volt. Igyekeztek korlátozni a megtermelhető áru mennyiségét és a céhen belüli verseny kialakulását. (Szabályozták a felhasználható anyagokat, szerszámokat, munkaidőt és alkalmazottakat.)  
  A céhen kívüli iparűzőket, az úgynevezett kontárokat üldözték. A piac bővülését úgy érték el, hogy az anyacéhekből kiváltak a specializálódó szakmák (pl. kovácsmesterségből a tűkészítő mesterség). A céhek fontos szerepet játszottak a városok életében. Őriztek egy-egy városfalszakaszt, fenntartották a rendet a városban, támogatták a városi egyházat.

c., Élet

* A városokat védelmi célokból fallal vették körül. (A városfal építése is a kiváltságok egyike volt). Ezeknek a falaknak az építését gyakran a földesurak támogatták anyagiakkal. A falakkal határolt szűk területen emeletes házakat építettek, amelyek között keskeny sikátorok kanyarogtak. Ugyanakkor a korszakban nem alkalmaztak csatornázást, az állatok és az emberek szennyét legfeljebb az eső takarította el. A falak közé zsúfolt lakosságot ezért járványok tizedelték. Mindezek ellenére a városok lélekszáma a 13. századig folyamatosan nőtt. Milánónak ekkor már 200 ezer lakosa volt.

d., élet központja

* A városok központjait általában egy vár testesítette meg. Ezeket kezdetben cölöpökből készítették, majd később kőből. Fő feladatuk a védelem volt az esetleges külső támadásokkal szemben. Ha egy várost támadás ért, akkor mindenki a várba menekült, ahol nagyon nagy tartalékok biztosították a város lakosságának az ellátását. A várakat várnagy irányította, aki ebből kifolyólag politikai hatalommal is rendelkezhetett. Ha egy király azt észlelte, hogy a várnagy nem lojális hozzá, akkor vagy elpusztították a várnagyot a várral együtt, vagy pedig csak a várnagyöt ölette meg s a helyére lojális szolgát tett. A várak jelentős fejlődésen mentek keresztül az idők során, melynek eredményeképpen kiegészültek sánccal, árokkal, bástyákkal, tornyokkal, istállókkal és csűrökkel. A várak szíve a lakótorony volt, melyet franciául donjon-nak míg angolul keep-nek hívunk. Ez egy többemeletes hatalmas torony volt, melybe csak létrán/lépcsőn keresztül lehetett bejutni. kezdetben itt élt a várnagy is, de a későbbi időkben már csak hadi helyzetekben menekült ide. A lakótornyot ugyanis időközben felváltották a kényelmes paloták, melyek szintén a várfalakon belül épültek.



A Kereskedelem

1., A kereskedelem rövid története és jellemzése

A korai középkorban a kereskedelem és a pénzvilág romokban hevert. Ennek több oka is volt, melyek között a korábban már említett Római Birodalom bukása és a 10. századi normann, arab, magyar támadások a legfontosabbak. A stabil és erős kereskedelmi rendszer csak a 13-14. században volt képes kialakulni, és fénykora körülbelül a 18. századig tartott. Az ez előtti időkben, csak kicsi helyi piacok voltak, ahol a vándorkereskedők árulhatták portékáikat. A későbbi időkben neves vásárok alakultak ki, melyek már messziről vonzották a kalmárokat. Ilyenek voltak például a nagy hírnévnek örvendő Champagne-i vásárok. A vásárok általában ünnepélyes keretek között nyíltak meg, mely magában foglalta azt is, hogy a vásárt egy méltóság (a város főbírája vagy kormányzója) nyitotta meg. Míg a délebben fekvő kereskedelmi városokban távolsági kereskedelem folyt (a Földközi-tengeren, az arabokkal), addig az északi városok a kockázatokat kerülve inkább csak kis/kisebb távolságban gondolkodtak. A déli városok főképp luxuscikkekkel kereskedtek, míg az északiak közszükségleti tárgyakkal. (só, hal, fa) Az északi kereskedelmi rendszer egyik meghatározó szerepét a Hanza-szövetség alkotta. Erős flottával rendelkezett.

2., A kereskedők nehéz élete

A kereskedőknek nagyon is nehéz élete volt a középkor elején és annak szinte egész részében. Dolgukat megnehezítette az utak rossz állapota, a hídak gyér száma, a fogadók rossz minősége, a vámszedő nagyurak zsarnoksága. Mindezeken felül még az áruik is megsérülhettek, a rablókról pedig már ne is beszéljünk. Ezeknek az oka volt az, hogy a kereskedők inkább karavánokat alkottak, melyeket fegyveres őrök őriztek az útjaik során.

2., A pénzrendszerről

A kereskedelm megerősödésének következtében megerősödött a pénzrendszer is. A pénz hamar elterjedt hiszen kényelmes fizetőeszköz volt, ellentétben a cserekeres-  
kedelemmel. Már nem csak a zsidók és az arabok, hanem a keresztény családok is pénzkölcsönzésre/pénzváltásra szakosodhattak. Genovában a 12. században a pénzváltókat bancheriusoknak nevezték, amelyből a mai bankár szavunk is ered.