Harcban a törökkel

A kezdetek  
1390-től délen egy új ellenség jelent meg, az oszmán-törökök. Eleinte kisebb portyázó csapatokban fosztogattak, ezért a katonaság gerincének számító nemesség Zsigmondot ellentámadásra kérte fel. 1396-ban egy jelentős keresztény sereg indított támadás a törökök ellen. Nikápoly közelében teljes vereséget szenvedett a hadsereg.   
Az ország szerencséjére a törököket keletről megtámadták Timur Lenk hadai, akik 1402-ben Ankaránál győzték le az oszmánokat. Így a török támadások egy ideig szüneteltek Magyarországon.  
1397-ben, a temesvári országgyűlésen elfogadták, hogy a nemeseknek minden 20. jobbágya után egy könnyűlovas katonát is ki kell állítania, ezzel is növelve a sereg létszámát. Ez az ötlet nem tudott a korlátok miatt megvalósulni, ezért a számot 33-ra módosították, de ez a rendszer sem tudott megvalósulni.   
A védekezés kulcsa a déli határ mentén kiépített végvári vonal kiépítése lett. Zsigmond politikailag befolyásolta a tőle délre eső Szerbiát, Moldvát, Havasalföldet és Boszniát, ezzel ütközőállamokat kialakítva a délre eső államokból. Egy megállapodás után Szerbia átnyújtotta Nándorfehérvárat, amely a végvári rendszer legfontosabb pontjává vált.   
A végvári vonal hatékonynak bizonyult, mivel egészen 1521-ig megvédte az országot.   
  
Harcok Hunyadi János uralkodása alatt

Hunyadi János Jagelló Ulászlót támogatva emelkedett a bárók közé. Elnyerte a szörényi bánságot, az erdélyi vajdaságot, és ami a legfontosabb volt, a nándorfehérvári kapitány is ő lett. Az ország haderejének jelentős részét birtokolta tisztségeinek köszönhetően. Eredményesen védekezett a törökkel szemben, annak ellenére, hogy 1442-ben Marosszentimrénél vereséget szenvedett. Ezt követően a lakosságot is fegyverbe hívta, és útját állta az elvonulni készülő törököknek. Ezt követően hatalmas népszerűségre tett szert.   
1443 őszén egy 35.000 fős magyar, lengyel és délszláv sereggel indult háborúba, a török főváros, Drinápoly ellen. Több győzelmet arattak, de télre a törökök visszaverték őket, melyben kulcsszerepet játszott az éghajlat is.   
A törököket kis-ázsiai harcaik is lekötötték, ezért 1444 nagyarán végül békét kötöttek és a törökök mindenkit kivontak Szerbiából.  
Ezt követően a király és Hunyadi elhatározták, hogy kiszorítják a török hadakat a balkánról. 1444 őszén megszegték a békeszerződést és hadjáratot indítottak, ám nem kaptak elég segítséget, pedig a pápa segítséget ígért, miszerint az itáliai flotta lezárta volna a törökök átkelésére szolgáló szorosokat.   
Hunyadi végül Várna közelében vereséget szenvedett, melynek során a király is életét vesztette, ezért őt választották meg a magyar tisztviselők kormányzónak.  
1453-ban elesett Konstantinápoly, melyet Szerbia követte. 1456-ban Nándorfehérvárt vette célba a török szultán, amely a védelmi vonalak legfontosabb része volt. A várat Szilágyi Mihály védte 7.000 emberével. Hunyadi sereget toborzott és elindult a védők felmentésére. Segítségükre volt a pápa által megbízott itáliai ferences szerzetes, Kapisztrán János, aki keresztes hadat szervezett a muzulmán állam ellen. Hunyadi, áttörvén a Dunán létesített török hajózárat, végül bejutott a várba. Pár nap múlva, kitört a várból és legyőzte a hadsereget. Ezután nem sokkal ő maga is elkapta az arra terjengő pestist.

A mohácsi vész

II. Jagelló Ulászló, 1490-től 1516-ig uralkodott. Habár a trónt elnyerte, a magyar rendek megvédték jogaikat, éppen ezért nem tudta megerősíteni hatalmát. A jövedelmek apadni kezdtek, ezért nem volt anyagi fedezet a végvári rendszer fenntartására, ez nagyrészt Mátyás magas adóinak következménye volt. A zsoldos haderő is felbomlott az anyagi korlátozások miatt.  
Tovább gyengítette az országos Dózsa György 1514-es felkelése.  
Bevezették a mezővárosokban is a fejenkénti adózást, és vadászati, illetve halászati tilalmakat írtak ki, amely a parasztság súlyos felháborodottságához vezetett. Bakócz Tamás, esztergomi érsek ekkor hirdette ki a pápai felhívást egy keresztes hadjáratra. A rendek ellenezték az ötletet, mert nem akarták a mérges parasztságot felfegyverezni, és nem érezték időszerűnek egy újabb háborút a törökökkel.   
A sereg élére Dózsa Györgyöt állították. A gyorsan növekvő létszámú és egyre elégedetlenebb parasztsereg szervezését végül leállították, de már késő volt. Az alföldi mezővárosokban egyre inkább a nemesség ellen fordultak. A hadjáratból végül felkelés lett.   
A legfőbb sereget Temesvárnál verték le, Báthori vezetésével. A vezetőket kínhalálra ítélték és a teljes jobbágyságot büntető törvényekkel sújtották. Elvették a költözési és fegyverviselési jogaikat és kötelezték őket heti egy nap robotra is.  
A végvárak vára eközben egyre csak romlott és fizetés hiánya miatt a védők is feloszlottak.   
Ulászló Habsburg-barát politikája az ország függetlenségét veszélyeztette, főleg miután a török szultán is csatlakozott a Habsburg-ellenes szövetséghez.   
II. Jagelló Lajos, aki 1516-tól 1526-ig uralkodott, nem figyelt a védelem erősítésére, sőt a béke megújítására sem. Éppen ezért, 1521-ben Szulejmán támadást indított, augusztus 29-én elfoglalta Nándorfehérvárt.  
1526-ban ismét támadás indult. Tomori Pál, a mohácsi síkon egy 20-25.000 fős sereget toborzott, de ez nem volt elég, hogy felvegye a harcot a 60.000 fős török hadsereggel. 1526. augusztus 29-én a csata teljes vereséggel végződött. A magyar bárók és főpapok jelentős része is elesett.   
A király is odaveszett, belefulladt visszavonulása közben a Csele-patakba.  
Ezt követően az ország védtelenül állt a török sereg előtt: kifosztották, majd felégették Buda várát, de azt nem tudták megtartani.