REFORMÁCIÓ

**A reformáció Európában :**

EGYHÁZ ÉS REFORM

A katolikus egyház története során számos válságot élt át. Különböző mozgalmak jöttek létre az egyházi hitélet tisztaságának megerősítésére . A konstanzi zsinaton (1414-1418) ugyan sikerült felszámolni az egyházszakadást, de a mélyreható egyházi reformokat (Wyclif és Husz) elvetették. A XV. század végére a reneszánsz pápai udvar a pompa, a fényűzés és a világi élvezetek egyik központjává vált. X Leó pápa a római Szent Péter-székesegyház építési költségeit búcsúcédulák árulásával kívánta fedezni. A német főpapok pedig méltóságuk megvásárlását próbálták ily módon biztosítani. A hívek számára a tisztítótűz (a bocsánatos bűnökért történő túlvilági vezeklés) elkerülése érdekében korábban is árultak búcsú-, vagyis bűnbocsátó cédulákat. A XVI. sz. elején azonban nyilvánvalóvá vált, hogy a cédulákat csupán az anyagi haszonszerzés miatt árulják. Mindezek fokozták az emberek a pápasággal és az egyházzal szembeni elégedetlenségét.

LUTHER MÁRTON ÉS EGYHÁZA

Luther Márton Ágoston-rendi szerzetes római zarándoklata során meggyőződött a pápai udvar anyagiasságáról és erkölcsi válságáról . 1517. október 31-én Wittenbergben közzétette az egyház megújítását célzó elképzeléseit. Az egyház részéről teljes elutasításban részesült, ezért a következő években kibontakozott a Luther nevéhez kötődő új felekezet, az evangélikus (lutheránus ) egyház tanítása és szervezete.

Luther reformtörekvéseiben a bibliai alapokra támaszkodott. Ezért lefordította németre a Bibliát, hogy szélesebb tömegek számára hozzáférhető legyen. Felfogása szerint az ember egyedül Isten kegyelméből, a hit által üdvözülhet. Ehhez nincs szükség egyházi közreműködésre. Elvetette az egyház gazdagságát és fényűzését. Emiatt lemondott az egyházi adókról, s pártolta az egyházi birtokok világi kézbe kerülését. Tagadta a pápa különleges hatalmát és a szerzetesrendek szükségességét. Növelni kívánta a világiak, és csökkenteni az egyháziak szerepét a hitéletben. Ezért pártolta a két szín alatti áldozást. A katolikusok hét szentségéből csak kettőt tartott meg. A pápa kiátkozta Luthert, majd V. Károly német-római császár is ellene fordult. A császárral szemben álló, Luther nézeteit pártoló fejedelmek tiltakoztak , s a reformátor mögé álltak. Bölcs Frigyes szász választófejedelem –dacolva a pápával és a császárral-Wartburg várában oltalma alá vette a Bibliát fordító Luthert. Az új tanok gyors térhódítását segítette a könyvnyomtatás. Vallásháború tört ki a császár és a protestáns fejedelmek között. Miután a felek kimerültek megkötötték az augsburgi vallásbékét 1555-ben. Az egyezség értelmében a fejedelmek szabadon választhattak vallást.

A KÁLVINI REFORMÁCIÓ:

Kálvin János hozta létre a reformáció másik ágát. Tanait A keresztény vallás tanítása című művében dolgozta ki. Genf prédikátoraként alakította ki a reformátusok hittételeit. Eltávolodott a katolikus hagyományoktól. A fő kérdés számára is az üdvözülés. Kálvin szerint ez nem a hit kérdése, mert Isten előre kiválasztotta hogy ki jut üdvösségre és ki kárhozatra. Ez a predesztináció elve. Kálvin elvetette az egyházi fényűzést, a dolgos életet megbecsülte. A református egyház nem épített ki hierarchiát. A vezetésbe a választott világiak (presbiterek) is beleszólhattak. Kálvin az ellenőrzött hatalmat tartotta kívánatosnak és a nép zsarnokságait elítélte.

ELLENREFORMÁCIÓ- KATOLIKUS MEGÚJULÁS

A katolikus egyház küzdött a reformáció ellen és hozzálátott az egyház megújításának. A katolikus nagyhatalmak támogatták. A magújulás fóruma a tridenti zsinat volt (1545-1563). Ők is betiltották a búcsúcédulák árusítását és a vallási élethez méltó erkölcsi normákat szabtak a papoknak és főpapoknak. Iskolákat és nyomdákat hoztak létre. Kitartottak a katolicizmus hagyományai mellett:

- szentek tisztelete

- szerzetes mozgalmak megerősítése

- nem csorbítják a pápák hatalmát

Loyolai Ignác megalapította a jezsuita rendet🡪fő feladatuk a katolicizmus védelme

Nagy hangsúlyt fektettek az oktatásra. A papság ismét életre hívta az inkvizíciót. Létrehozták a tiltott könyvek jegyzékét. A katolicizmus megújulásával együtt született meg az új korstílus, a barokk. A barokk jellegzetessége a monumentalitás és mozgalmasság. A katolikus megújulás megállította a reformáció terjedését.

**A reformáció Magyarországon:**

Először Luther tanai terjednek el. Az 1560-as évek közepén a magyarok többsége kálvinista lesz, és kialakul mind a két egyház (katolikus református) egyházszervezete és elkülönül. A század végére minden magyar nemes család protestáns lesz. Erdélyben államvallás lesz a protestáns vallás. A szászok evangélikusok, a magyarok kálvinisták lesznek. A magyarok egy része az Unitárius egyházhoz csatlakozik. 1568-ban a tordai országgyűlésen megszavazzák a szabad vallásgyakorlást elsőként a világon. A reformáció terjedése gyökeresen megváltoztatja a kulturális életet is.

* a polgárság vagyont és önrendlkezést szerez
* szembenállást jelent a katolikus uralkodócsaláddal
* egybekapcsolódik a nemzeti eszmével

*Ember és Isten kapcsolata*:

-Isten a Biblián keresztül szól az emberhez.

-Iskolák alapítása

Ember az imádságon keresztül szól Istenhez:

Az imádságot segíti:

* vallásgyakorlás anyanyelven
* prédikációgyűjtemények
* imádságos könyvek
* énekes könyvek, zsoltárok
* katekizmusok – hitlevelek kifejtése kérdés-felelet formában

*Iskolarendszer*

Kollégiumokat alapítottak, melyek központi szerepet töltöttek be, hozzájuk több alapiskola tartozott. Pl. Debreceni kollégium, Sárospataki kollégium, Pápai kollégium, Nagyenyedi kollégium

A reformáció terjedését a könyvnyomtatás is segíti.

***Sylvester János***: 1541-ben elsőként fordította le az Újszövetséget. Ő írta a Grammatika Hungarorum című művet, mely korának egy ismert magyar nyelvtan alapján készült. Kiegészítő tankönyvnek szánta. Tipikus humanista műveltségű ember de már a magyar nyelvre figyel és építi azt. Ez a reformáció hatása.

***Heltai Gáspár:*** Patrícius volt, Wittenbergben tanult. Voltak Bibliafordítási kísérletei. Ő írta a 100 fabula című könyvet. Két részből állnak: mese és tanulság.

***Alvinczi Péter:*** Pázmány Péter legjobb vitapartnere. Az egyháznak fontos a XVI. második felében a dogmák megszilárdítása--> dogmarendszerek.

Kassán volt prédikátor.

***Szenczi Molnár Albert:*** Wittenbergben tanult. Felváltva élt Németországon és Magyarországon. Legnagyobb zsoltárfordítónk. Nova Grammatika .