**Hammurapi törvénygyűjteménye**



**Hammurapi oszlopa. A kőoszlopot (sztélé)**

**a XX. század elején találták meg. a cikkelyeket tartalmazó oszlop**

**tetején a király Samas isten előtt áll.**

törvényei A törvénygyűjtemény sumer és akkád előzményekre épült. Az ókori Mezopotámia legismertebb írásos emléke nem kötelező érvényű és általánosságban megfogalmazott törvényeket tartalmaz, hanem „Igazságos ítéletek” gyűjteménye. A király jogászai válogatták össze a kor eseteiből, hogy mintául szolgálhassanak a további ítéletekhez. A forrás a kodifikált törvényszövegek kialakulásához vezető út utolsó előtti stádiumát mutatja. Felbecsülhetetlen jelentőségű, mert képet alkothatunk a kor társadalmi viszonyairól, főként a tulajdonviszonyokról.

A szövegből elénk tárul a palota (király) és a templom (papság) vezető szerepe, és az előkelők védelme. A népesség zömét jelentő közrendű szabadok, s a hozzájuk közelálló félszabadok (muskénum) helyzetét jól mutatja a velük foglalkozó cikkelyek száma. Az adósrabszolgaságra és a rabszolgaságra egyaránt találunk utalásokat. A társadalmi különbségeket bizonyítják a különböző rétegek eltérő büntetési tételei. A büntetések általában nagyon szigorúak, többségükben halált szabnak ki.

Hammurapi törvényoszlopa ékírással lett feljegyezve.



Az ékírás az írásbeli önkifejezés legkorábbi formáinak egyike. A sumér nép használta, kb. i. e. 3000-ben alakult ki, eleinte még képírás formájában használták. A szöveget egy puha agyagtáblába karcolták és később kiszárították őket a napon vagy kiégették.

„1. Ha egy awelum ( szabad ember) gyilkossággal vádol egy szabad embert, de nem bizonyít: a vádló ölessék

meg.

2. Ha egy szabad ember tanúként jelentkezik egy pörben, és kimondott szavát nem bizonyítja: ha a per élettel

kapcsolatos, az illető ölessék meg.

8. Ha egy szabad ember akár ökröt, akár juhot, akár disznót lopott, ha a templomé vagy a palotáé,

harmincszorosan térítse meg, ha egy muskénumé (félszabad), tízszeresen térítse meg. Ha a tolvaj nem tudja

megtéríteni: ölessék meg.

15. Ha egy szabad ember a városkapun kiviszi a palota rabszolgáját vagy rabszolganőjét: ölessék meg.

21. Ha valakit betörésen kapnak rajta: a tett színhelyén öljék meg,és kaparják el az illetőt.

22. Ha valakit lopáson kapnak rajta: az illető ölessék meg.

25. Ha egy szabad ember házában tűz üt ki, s az, aki oltani siet oda, a ház gazdájának holmijára szemet vetvén,

bármit is eltulajdonít: az illetőt ugyanabba a tűzbe vessék.

53. Ha valaki hanyagságból nem erősíti meg földjén a gátat, és a gáton rés nyílik, úgy, hogy a megművelt föld a

víz alá kerül: az elpusztult gabonát az fizesse meg, akinek a gátja átszakadt. Ha nem képes a gabonát megtéríteni,

öt magát és vagyonát pénzért eladván, a pénzen osztozzanak meg azok, akiknek a víz elsodorta a gabonáját.

117. Ha egy szabad embert az adóssága szorongatja, s ezért feleségét, fiát vagy lányát kénytelen pénzért eladni

vagy szolgálónak küldeni: annak házába, aki megvette őket, vagy gazdájuk lett, három évig dolgozzanak. A

negyedik évben fel kell, hogy szabaduljanak.

195. Ha egy fiú megüti az apját, vágják le a kezét.

196. Ha egy szabad ember kiszúrja bárkinek a szemét a szabadok rendjéhez tartozók közül, szúrják ki az ő

szemét is.

197. Ha egy szabadember szabad embernek csontját töri, törjék el az ő csontját is.

198. Ha egy muskénum szemét szúrta ki, vagy egy muskénum csontját törte el: egy mina (500 gramm) ezüstöt

fizessen.

199. Ha egy szabadember rabszolgájának (wardum) szúrta ki a szemét, vagy egy szabad ember rabszolgájának

törte el a csontját: fizesse meg a vételára felét.

200. Ha egy szabad ember kiveri egy szabad ember fogát: üssék ki az ő fogát is.

202. Ha egy szabad ember arcul üt valaki olyant, aki nála előkelőbb helyzetű: a nyilvánosság előtt mérjenek rá

hatvanat a bikacsökkel.

205. Ha egy szabad ember rabszolgája arcul üt valakit, aki a szabadok rendjéhez tartozik, vágják le az ő fülét.”