**14. A kora újkori magyar történelem nagy nőalakjai**

**Lorántffy Zsuzsanna**  
(1600-1660)

[1600](http://hu.wikipedia.org/wiki/1600)-ban [Ónod](http://hu.wikipedia.org/wiki/%C3%93nod) várában született Lorántffy Mihály és Zeleméri Borbála leányaként. [1608](http://hu.wikipedia.org/wiki/1608)-ban költözött Sárospatakra, ekkor lett a családé a pataki uradalom. A kislány korán árvaságra jutott, 9 éves volt, amikor meghalt édesanyja, 14 évesen pedig elvesztette édesapját is. 16 évesen, [1616](http://hu.wikipedia.org/wiki/1616). [április 18-án](http://hu.wikipedia.org/wiki/%C3%81prilis_18.) lett a 23 éves [borsodi](http://hu.wikipedia.org/wiki/Borsod_v%C3%A1rmegye) [főispán](http://hu.wikipedia.org/wiki/Isp%C3%A1n), [ónodi](http://hu.wikipedia.org/wiki/%C3%93nod) kapitány, [Rákóczi György](http://hu.wikipedia.org/wiki/I._R%C3%A1k%C3%B3czi_Gy%C3%B6rgy) felesége, akivel 32 évig boldog házasságban élt.[[1]](http://hu.wikipedia.org/wiki/Lor%C3%A1ntffy_Zsuzsanna_erd%C3%A9lyi_fejedelemasszony" \l "cite_note-1) Rákóczi György öccse [Rákóczi Zsigmond](http://hu.wikipedia.org/wiki/R%C3%A1k%C3%B3czi_Zsigmond_(1595%E2%80%931620)) pedig Zsuzsanna húgával, Lorántffy Máriával kötött házasságot, és így a két-két testvér kezén együtt maradt az együtt is kezelt, osztatlan Rákóczi-Lorántffy-örökség.  
Az ifjú házasok rövid [szerencsi](http://hu.wikipedia.org/wiki/Szerencs) tartózkodás után költöztek Sárospatakra. Ettől kezdve a nagyasszony haláláig tartó időszak volt Sárospatak és a Sárospataki Kollégium fénykora.  
Házasságukból négy fiúgyermek született, de csak kettő, [György](http://hu.wikipedia.org/wiki/II._R%C3%A1k%C3%B3czi_Gy%C3%B6rgy) és [Zsigmond](http://hu.wikipedia.org/wiki/R%C3%A1k%C3%B3czi_Zsigmond_(1622%E2%80%931652)) érte meg a felnőtt kort, bár 30 éves korában már Zsigmond is meghalt.  
[1630](http://hu.wikipedia.org/wiki/1630)-ban I. Rákóczi Györgyöt [Erdély fejedelmévé](http://hu.wikipedia.org/wiki/Erd%C3%A9lyi_Fejedelems%C3%A9g) választották, és a következő évben a család [Erdélybe](http://hu.wikipedia.org/wiki/Erd%C3%A9ly) költözött, de vagyonuk központja továbbra is Sárospatak maradt, és a fejedelemasszony ezután is sokat időzött Sárospatakon. Férje oldalán tevékenyen részt vett a családi birtokok kormányzásában, majd a [Habsburg](http://hu.wikipedia.org/wiki/Habsburg_Birodalom)-ellenes hadjáratok idején a katonafogadásokban és csapatszervezésekben is. Kitűnő gazda és kertész, nagy pártfogója a [kálvinista](http://hu.wikipedia.org/wiki/K%C3%A1lvinizmus) egyházi és iskolai intézményeknek. A pataki kollégium sorsa különösen szívügye volt.  
Férje halála után, [1648](http://hu.wikipedia.org/wiki/1648)-ban fiával, Zsigmonddal együtt [Erdélyből](http://hu.wikipedia.org/wiki/Erd%C3%A9ly) [Sárospatakra](http://hu.wikipedia.org/wiki/S%C3%A1rospatak) költözött, erre az időre esik a kollégium virágkora. Hazai és külföldi neves professzorokat ([1650](http://hu.wikipedia.org/wiki/1650)-ben[Comeniust](http://hu.wikipedia.org/wiki/Comenius)) hívott meg a kollégiumba, amelyet a [református](http://hu.wikipedia.org/wiki/Reform%C3%A1ci%C3%B3) egyházi és pedagógiai megújulási törekvések központjává épített ki. Pártolta és segítette a [puritánusokat](http://hu.wikipedia.org/wiki/Puritanizmus" \o "Puritanizmus), akik az[ortodox](http://hu.wikipedia.org/wiki/Ortodox_kereszt%C3%A9nys%C3%A9g) egyházi irányzattal szemben a néptömegeknek az egyházi kormányzatba történő bevonását sürgették. Egyetlen vallásos tárgyú művében (Moses és a Prophaeták, [1641](http://hu.wikipedia.org/wiki/1641)) kommentárokat közölt [Bibliából](http://hu.wikipedia.org/wiki/Biblia) vett idézetekhez.  
A [tokaji aszú](http://hu.wikipedia.org/wiki/Tokaji_asz%C3%BA) megszületésének krónikája szerint Lorántffy Zsuzsanna udvari papja, [Sepsy (másképpen: Szepsi) Laczkó Máté](http://hu.wikipedia.org/wiki/Szepsi_Laczk%C3%B3_M%C3%A1t%C3%A9" \o "Szepsi Laczkó Máté), aki a nagyasszony birtokán a szőlőtermelést irányította, az akkori hadi események miatt a szüretet novemberig késleltette. A szőlők emiatt megtöppedtek, összeaszalódtak, így a borok édesebbek, tüzesebbek lettek.

Erdélyiek véleménye L.Zs.-ról : “A kollégiumok és iskolák építése, a fiatalok nevelése, a kertészet és a saját kertjében termesztett gyógynövényekkel való gyógyítás volt fontos számára, nem pedig a fényűzés és csillogás. Ha a szükség úgy kívánta, gazdálkodott, politizált és nem utolsósorban kiváló feleség, családanya és gazdasszony volt.”



**Báthory Zsófia**

**(1629-1680)**

Somlyói **Báthory Zsófia** [II. Rákóczi György](http://hu.wikipedia.org/wiki/II._R%C3%A1k%C3%B3czi_Gy%C3%B6rgy) [erdélyi fejedelem](http://hu.wikipedia.org/wiki/Erd%C3%A9lyi_fejedelmek_list%C3%A1ja) felesége, [Báthory András](http://hu.wikipedia.org/wiki/B%C3%A1thory_Andr%C3%A1s_(1597%E2%80%931637)) és a lengyel [Zakreszka Anna](http://hu.wikipedia.org/wiki/Zakreszka_Anna" \o "Zakreszka Anna) leánya, [Báthory Gábor](http://hu.wikipedia.org/wiki/B%C3%A1thory_G%C3%A1bor" \o "Báthory Gábor) fejedelem unokahúga.

[Szilágysomlyón](http://hu.wikipedia.org/wiki/Szil%C3%A1gysomly%C3%B3) ismerkedett meg [ifj. Rákóczi Györggyel](http://hu.wikipedia.org/wiki/II._R%C3%A1k%C3%B3czi_Gy%C3%B6rgy), [Várad](http://hu.wikipedia.org/wiki/V%C3%A1rad) akkori kapitányával. Esküvőjük [1643](http://hu.wikipedia.org/wiki/1643)-ban került sor Gyulafehérvárott. Apósa, [I. Rákóczi György](http://hu.wikipedia.org/wiki/I._R%C3%A1k%C3%B3czi_Gy%C3%B6rgy) kívánságára a [katolikus](http://hu.wikipedia.org/wiki/Katolicizmus) vallásról csakhamar áttért a [református](http://hu.wikipedia.org/wiki/K%C3%A1lvinizmus) hitre. Fő tanácsadói a jezsuita rendből kerültek ki, akiknek templomot is építtetett Kassán. Katolikus imakönyvet is írt, amely azonban csak halála után jelent meg.  
Férje halála után [1660](http://hu.wikipedia.org/wiki/1660)-ban fiával, [I. Rákóczi Ferenccel](http://hu.wikipedia.org/wiki/I._R%C3%A1k%C3%B3czi_Ferenc) együtt visszatért a római katolikus egyházba, és [Erdélyt](http://hu.wikipedia.org/wiki/Erd%C3%A9ly) odahagyva [magyarországi](http://hu.wikipedia.org/wiki/Magyarorsz%C3%A1g) birtokaira vonult vissza. Ezzel egyidejűleg a [császár](http://hu.wikipedia.org/wiki/Cs%C3%A1sz%C3%A1r) pártjára állt. A jezsuiták befolyására a [Rákóczi](http://hu.wikipedia.org/wiki/II._R%C3%A1k%C3%B3czi_Gy%C3%B6rgy)-birtokokon üldözte a [protestáns](http://hu.wikipedia.org/wiki/Protest%C3%A1ns) prédikátorokat, majd a protestáns jobbágyságot is, a [sárospataki](http://hu.wikipedia.org/wiki/S%C3%A1rospatak) kollégium is bujdosásra kényszerült. [1671](http://hu.wikipedia.org/wiki/1671)-ben a [Wesselényi-összeesküvésbe](http://hu.wikipedia.org/wiki/Wessel%C3%A9nyi-%C3%B6sszeesk%C3%BCv%C3%A9s" \o "Wesselényi-összeesküvés) bonyolódott fiát megmentette a vérpadtól 400 000 forint váltságdíj lefizetésével és azzal, hogy váraiba német őrséget fogadott. Később teljesen Kis Imre[jezsuita](http://hu.wikipedia.org/wiki/Jezsuita) befolyása alá került. Még menye, a különben szintén katolikus [Zrínyi Ilona](http://hu.wikipedia.org/wiki/Zr%C3%ADnyi_Ilona) sem maradhatott meg a [munkácsi](http://hu.wikipedia.org/wiki/Munk%C3%A1cs) udvarban, miután enyhébb bánásmódot ajánlott a protestáns jobbágyokkal szemben. Élete végén mindent elkövetett, hogy megakadályozza [Zrínyi Ilona](http://hu.wikipedia.org/wiki/Zr%C3%ADnyi_Ilona) és [Thököly Imre](http://hu.wikipedia.org/wiki/Th%C3%B6k%C3%B6ly_Imre) házasságát, de sikertelenül.

Báthory Zsófia [1680](http://hu.wikipedia.org/wiki/1680). [június 14](http://hu.wikipedia.org/wiki/J%C3%BAnius_14.)-én halt meg a [munkácsi](http://hu.wikipedia.org/wiki/Munk%C3%A1cs) várban. Fiával, [I. Rákóczi Ferenccel](http://hu.wikipedia.org/wiki/I._R%C3%A1k%C3%B3czi_Ferenc) együtt az általa alapított [kassai](http://hu.wikipedia.org/wiki/Kassa) jezsuita Szentháromság-plébániatemplom kriptájában temették el. Halála után két évvel, [1682](http://hu.wikipedia.org/wiki/1682). [június 15-én](http://hu.wikipedia.org/wiki/J%C3%BAnius_15.) [Zrínyi Ilona](http://hu.wikipedia.org/wiki/Zr%C3%ADnyi_Ilona) és [Thököly Imre](http://hu.wikipedia.org/wiki/Th%C3%B6k%C3%B6ly_Imre) megtartották esküvőjüket a [munkácsi várban](http://hu.wikipedia.org/wiki/Munk%C3%A1csi_v%C3%A1r).



**Zrínyi Ilona**

**(1643-1703)**

[IV. Zrínyi Péter](http://hu.wikipedia.org/wiki/Zr%C3%ADnyi_P%C3%A9ter) bán és [Frangepán Katalin](http://hu.wikipedia.org/wiki/Frangep%C3%A1n_Katalin_(1625%E2%80%931673)" \o "Frangepán Katalin (1625–1673)) leányaként horvátországi [Ozaljvárban](http://hu.wikipedia.org/wiki/Ozaly" \o "Ozaly) született. [1666](http://hu.wikipedia.org/wiki/1666). [március 1-jén](http://hu.wikipedia.org/wiki/M%C3%A1rcius_1.) férjhez ment [I. Rákóczi Ferenchez](http://hu.wikipedia.org/wiki/I._R%C3%A1k%C3%B3czi_Ferenc). I. Rákóczi Ferencnek és Zrínyi Ilonának három gyermeke született. [1667](http://hu.wikipedia.org/wiki/1667)-ben született György nevű fiuk, aki azonban még csecsemőkorában meghalt, majd [1672](http://hu.wikipedia.org/wiki/1672)-ben született [Julianna](http://hu.wikipedia.org/wiki/R%C3%A1k%C3%B3czi_Julianna) nevű leányuk és [1676](http://hu.wikipedia.org/wiki/1676)-ban másodszülött fiuk, [Ferenc](http://hu.wikipedia.org/wiki/II._R%C3%A1k%C3%B3czi_Ferenc). Nem sokkal Ferenc születése után, [1676](http://hu.wikipedia.org/wiki/1676" \o "1676). [július 8-án](http://hu.wikipedia.org/wiki/J%C3%BAlius_8.) meghalt I. Rákóczi Ferenc. Az özvegyen maradt Zrínyi Ilonának sikerült elérnie a császári udvarnál, hogy ő maradhasson a gyermekei gyámja, jóllehet I. Rákóczi Ferenc halála előtt [I. Lipót császár](http://hu.wikipedia.org/wiki/I._Lip%C3%B3t_magyar_kir%C3%A1ly) pártfogásába ajánlotta őket. Ez azt jelentette, hogy az ő kezelésében maradt a hatalmas Rákóczi vagyon és a várak, többek között [Regéc](http://hu.wikipedia.org/wiki/Reg%C3%A9c), [Sárospatak](http://hu.wikipedia.org/wiki/S%C3%A1rospatak), [Makovica](http://hu.wikipedia.org/w/index.php?title=Makovica&action=edit&redlink=1" \o "Makovica (a lap nem létezik)) és persze [Munkács](http://hu.wikipedia.org/wiki/Munk%C3%A1cs) parancsnoksága. [1682](http://hu.wikipedia.org/wiki/1682)-ben feleségül ment [Thököly Imréhez](http://hu.wikipedia.org/wiki/Th%C3%B6k%C3%B6ly_Imre" \o "Thököly Imre). Cselekvő részese volt második férje oldalán a [Habsburgok](http://hu.wikipedia.org/wiki/Habsburg-h%C3%A1z) elleni [kuruc](http://hu.wikipedia.org/wiki/Kurucok) felkelésnek.

[Bécs](http://hu.wikipedia.org/wiki/B%C3%A9cs) [1683](http://hu.wikipedia.org/wiki/1683)-as sikertelen ostroma után a [török](http://hu.wikipedia.org/wiki/Oszm%C3%A1n_Birodalom) csapatok és Thököly velük szövetséges kuruc csapatai állandó visszavonulásra kényszerültek, és Thököly gyors egymásutánban volt kénytelen feladni a Rákócziak várait. [1685](http://hu.wikipedia.org/wiki/1685) végén a császári csapatok körülvették az utolsó erősséget, Munkács várát is. Zrínyi Ilona több mint két évig védte [Antonio Caraffa](http://hu.wikipedia.org/wiki/Antonio_Caraffa) generális csapatai ellenében [Munkács](http://hu.wikipedia.org/wiki/Munk%C3%A1cs" \o "Munkács)várát. [Buda visszafoglalása](http://hu.wikipedia.org/wiki/Buda_visszafoglal%C3%A1sa) után azonban helyzete tarthatatlanná vált. [1688](http://hu.wikipedia.org/wiki/1688). [január 17-én](http://hu.wikipedia.org/wiki/Janu%C3%A1r_17.) kénytelen volt a várat feladni, de elérte, hogy a vár védői [amnesztiát](http://hu.wikipedia.org/wiki/Amnesztia) kapjanak a császártól, és hogy a Rákóczi-vagyon gyermekeinek nevén maradjon. A megállapodás értelmében azonban [Bécsbe](http://hu.wikipedia.org/wiki/B%C3%A9cs) kellett mennie gyermekeivel együtt, ahol a megállapodást részben megsértve, gyermekeit elvették tőle. [1691](http://hu.wikipedia.org/wiki/1691)-ig az Orsolya-szűzek zárdájában lakott, ahol lányát, [Rákóczi Juliannát](http://hu.wikipedia.org/wiki/R%C3%A1k%C3%B3czi_Julianna) nevelték. Fiát, [II. Rákóczi Ferencet](http://hu.wikipedia.org/wiki/II._R%C3%A1k%C3%B3czi_Ferenc) azonban [Neuhausba](http://hu.wikipedia.org/wiki/Jind%C5%99ich%C5%AFv_Hradec" \o "Jindřichův Hradec) vitték, egy jezsuita iskolába és anya és fia soha többé nem találkozhattak. 1690-ben, a [zernyesti csata](http://hu.wikipedia.org/w/index.php?title=Zernyesti_csata&action=edit&redlink=1" \o "Zernyesti csata (a lap nem létezik)) vesztés során [Heissler gróf](http://hu.wikipedia.org/w/index.php?title=Donatus_Heissler_von_Heitersheim&action=edit&redlink=1" \o "Donatus Heissler von Heitersheim (a lap nem létezik)), császári altábornagy Thököly fogságába került. 1692 januárjában Zrínyi Ilonát kicserélték a fogoly tábornokra. Búcsúlevelét, amit ekkor írt fiának, II. Rákóczi Ferenc valószínűleg sohasem kaphatta meg.

[1699](http://hu.wikipedia.org/wiki/1699)-ben elkísérte férjét a török száműzetésbe. [Nikomédiában](http://hu.wikipedia.org/wiki/%C4%B0zmit) halt meg, [1703](http://hu.wikipedia.org/wiki/1703)-ban. Hamvait fia hamvaival együtt, [1906](http://hu.wikipedia.org/wiki/1906). [október 29-én](http://hu.wikipedia.org/wiki/Okt%C3%B3ber_29.)[Kassán](http://hu.wikipedia.org/wiki/Kassa), a [Szent Erzsébet-székesegyházban](http://hu.wikipedia.org/wiki/Szent_Erzs%C3%A9bet-d%C3%B3m) helyezték végső nyugalomra.[[1]](http://hu.wikipedia.org/wiki/Zr%C3%ADnyi_Ilona#cite_note-1)[[2]](http://hu.wikipedia.org/wiki/Zr%C3%ADnyi_Ilona#cite_note-2)



**Hesseni Sarolta Amália**

**(1679-1722)**

Sarolta Amália hessen–wanfriedi hercegnő [1679](http://hu.wikipedia.org/wiki/1679). márciusban jött világra [Károly hessen–wanfriedi őrgróf](http://hu.wikipedia.org/w/index.php?title=K%C3%A1roly_hessen%E2%80%93wanfriedi_%C5%91rgr%C3%B3f&action=edit&redlink=1) (1649–1711) és Alexandra Julianna leiningen–dagsburgi grófnő (1651–1703) hatodik gyermekeként. Édesapja a hesseni uralkodócsalád rheinfels–rotenburgi ágából származott, de [1676](http://hu.wikipedia.org/wiki/1676)-ban megörökölte a wanfried–eschwegei ág koronáját. Édesanyja a leiningeni grófi ág leánya volt; a hessen–wanfriedi őrgróf második felesége lett, az őrgróf első asszonyának halála után.  
A hessen–wanfriedi őrgrófi családban eredetileg tizenhét gyermek született. Közülük sokan kisgyermekként meghaltak; többen még Sarolta Amália hercegnő születése előtt. Még ennek ellenére is a hercegnő körülbelül tíz testvér társaságában nőtt fel, boldog családi körben.  
Az alig tizenöt esztendős Sarolta Amália hercegnőt szülei házasították ki a kor szokásainak megfelelően. A szülői választás több szempontból is a [német-római császári család](http://hu.wikipedia.org/wiki/Habsburg-h%C3%A1z) akarata ellen szólt. A hercegnő férje az egyik leggazdagabb és legjelentősebb magyar főúri családból származó, nála két évvel idősebb felsővadászi [Rákóczi Ferenc](http://hu.wikipedia.org/wiki/II._R%C3%A1k%C3%B3czi_Ferenc) lett. Az esküvőt [1694](http://hu.wikipedia.org/wiki/1694). [szeptember 26](http://hu.wikipedia.org/wiki/Szeptember_26.)-án tartották a [kölni](http://hu.wikipedia.org/wiki/K%C3%B6ln) székesegyházban. A fiatal pár még ugyanez év decemberében [Magyarországon](http://hu.wikipedia.org/wiki/Magyarorsz%C3%A1g" \o "Magyarország) telepedett le, ahol Rákóczi már [1694](http://hu.wikipedia.org/wiki/1694). [május 25.](http://hu.wikipedia.org/wiki/M%C3%A1jus_25.) óta [Sáros vármegye](http://hu.wikipedia.org/wiki/S%C3%A1ros_v%C3%A1rmegye) örökös főispáni tisztségét viselte. Házasságukból három gyermek született, de csak ketten maradtak életben. Jóval harmadik fia világra hozatala és férjétől való elszakadása után Sarolta Amália hercegnő életet adott egy leánygyermeknek is, aki törvénytelen származása ellenére szintén a Rákóczi családnevet viselte:

* [Rákóczi József](http://hu.wikipedia.org/wiki/R%C3%A1k%C3%B3czi_J%C3%B3zsef) ([1700](http://hu.wikipedia.org/wiki/1700). [augusztus 17.](http://hu.wikipedia.org/wiki/Augusztus_17.) – [1738](http://hu.wikipedia.org/wiki/1738). [november 10.](http://hu.wikipedia.org/wiki/November_10.)), munkácsi herceg
* [Rákóczi György](http://hu.wikipedia.org/wiki/R%C3%A1k%C3%B3czi_Gy%C3%B6rgy_(1701%E2%80%931756)) ([1701](http://hu.wikipedia.org/wiki/1701). [augusztus 8.](http://hu.wikipedia.org/wiki/Augusztus_8.) – [1756](http://hu.wikipedia.org/wiki/1756). [június 22.](http://hu.wikipedia.org/wiki/J%C3%BAnius_22.)), franciaországi emigráns
* Rákóczi Sarolta ([1706](http://hu.wikipedia.org/wiki/1706). [november 16.](http://hu.wikipedia.org/wiki/November_16.) – [1706](http://hu.wikipedia.org/wiki/1706). [december](http://hu.wikipedia.org/wiki/December)), törvénytelen gyermek, néhány hetes korában elhalálozott.

Legkisebb fiúgyermeke születésekor Rákóczi Ferenc már a [bécsújhelyi](http://hu.wikipedia.org/wiki/B%C3%A9cs%C3%BAjhely) börtönben volt: Longueval francia követ árulása miatt kiderült szövetkezése [XIV. Lajos francia királlyal](http://hu.wikipedia.org/wiki/XIV._Lajos_francia_kir%C3%A1ly), emiatt a császári hatalom elleni felkelés szításának vádjával elfogták. Sarolta Amália hercegnő lefizette a bécsújhelyi börtön parancsnokát, [Gottfried Lehmann](http://hu.wikipedia.org/wiki/Gottfried_Lehmann) porosz katonatisztet. Férjét így álruhában megszöktette, majd lehetővé tette [lengyel földre](http://hu.wikipedia.org/wiki/Lengyelorsz%C3%A1g) való távozását. Mikor férje szökésében játszott szerepére fény derült, a hercegnőt egy időre internálták; két életben maradt fiát elvették tőle, hogy a [bécsi](http://hu.wikipedia.org/wiki/B%C3%A9cs) udvarban császárhű nevelésben részesüljenek.  
A [Rákóczi-szabadságharcot](http://hu.wikipedia.org/wiki/R%C3%A1k%C3%B3czi-szabads%C3%A1gharc) kihasználva [1707](http://hu.wikipedia.org/wiki/1707) elején Sarolta Amália hercegnő az osztrák őrizetből [Gdańskba](http://hu.wikipedia.org/wiki/Gda%C5%84sk" \o "Gdańsk), majd [Varsóba](http://hu.wikipedia.org/wiki/Vars%C3%B3) szökött. Később ugyan rövid időre átköltözött [Prágába](http://hu.wikipedia.org/wiki/Pr%C3%A1ga), de végül a lengyelországi [Jarosław](http://hu.wikipedia.org/wiki/Jaros%C5%82aw" \o "Jarosław) városában telepedett le. Házassága ekkora tönkrement, gyermekei visszakapására nem táplálhatott reményt. A hercegnő a férje által utalt 16 000 forintos évjáradékból fedezte kiadásait; ugyanakkor mértéktelen költekezését és szertelen bőkezűségét a fejedelem hiába próbálta fékezni. [1711](http://hu.wikipedia.org/wiki/1711). februárban ismét találkozott férjével, miután a fejedelem elhagyta Magyarországot. A kettejük közötti szakadék véglegessé vált; Rákóczi Ferenc Sienawski hercegnével folytatott viszonya nyíltan zajlott, nem maradt titok felesége előtt sem. Sarolta Amália hercegnő és hitvese [1711](http://hu.wikipedia.org/wiki/1711). [május 15](http://hu.wikipedia.org/wiki/M%C3%A1jus_15.)-én látták egymást utoljára; ritka levelezéseiket leszámítva megszakadt kapcsolatuk. A szabadságharc bukása után a férje által folyósított évjáradék megszűnt, de a fejedelemasszony a francia uralkodó nagylelkűségéből biztosítani tudta költekező életmódját és a rangjához méltó udvartartást: a francia király egy birtokot vett számukra Jarosławban.

Sarolta Amália hercegnő [1721](http://hu.wikipedia.org/wiki/1721). [október 8](http://hu.wikipedia.org/wiki/Okt%C3%B3ber_8.)-án érkezett meg [Párizsba](http://hu.wikipedia.org/wiki/P%C3%A1rizs). Férje ekkor már három éve törökországi száműzetésben élt, ahonnét soha többé nem tért vissza. Felesége sorsát a továbbiakban az idős [Erzsébet Sarolta orléans-i hercegnő](http://hu.wikipedia.org/wiki/Orl%C3%A9ans-i_Erzs%C3%A9bet_Sarolta_lotaringiai_hercegn%C3%A9) kísérte figyelemmel. A hercegnő feljegyzése szerint Sarolta Amália ekkorra elhízott, betegeskedő asszony lett, akit nagyon is megviseltek élete viszontagságai. [1722](http://hu.wikipedia.org/wiki/1722). [december 10.](http://hu.wikipedia.org/wiki/December_10.) körül a Chasse-Midi zárda kötelékeibe lépett, s ott élt tovább. A bencés nővérek kolostora szívesen fogadott előkelő özvegyeket, vagy egyedül élő arisztokrata hölgyeket. A szigorú kolostori regula rájuk nem vonatkozott, valóságos udvart tarthattak maguk körül. Az orléans-i hercegnő naplója alapján Sarolta Amália hercegnő egy bizonyos gróf Schlieben német arisztokrata személyében szeretőt tartott.  
Sarolta Amália hessen–wanfriedi hercegnő és erdélyi fejedelemasszony [1722](http://hu.wikipedia.org/wiki/1722). [február 8](http://hu.wikipedia.org/wiki/Febru%C3%A1r_8.)-án, váratlanul hunyt el. Halálát állítólag egy rosszul elvégzett foghúzás okozta. Négy nappal később temették el a kolostor kertjében. [1792](http://hu.wikipedia.org/wiki/1792)-ben a [francia forradalom](http://hu.wikipedia.org/wiki/Francia_forradalom) alatt a kolostort bezárták, majd [1804](http://hu.wikipedia.org/wiki/1804)-ben a temetőt is. A területet később eladták, a rajta álló épületeket és sírhelyeket földig rombolták; megsemmisítve a hercegnő sírját is.

